กิ๊กดู๋ สงครามเพลงเงาเสียง

กิ๊กดู๋ สงครามเพลงเงาเสียง รายการโทรทัศน์ประเภทเกมโชว์ มิวสิกโชว์ผลิตรายการโดยบริษัท เจเอสแอล โกลบอล มีเดีย จำกัด และบริษัท ทริปเปิ้ลทู จำกัด ออกอากาศทุกวันอังคาร เวลา 22:30 – 23:55 น. ดำเนินรายการโดยซูโม่กิ๊ก เกียรติ กิจเจริญ และดู๋ สัญญา คุณากร โดยออกอากาศครั้งแรกวันที่ 15 สิงหาคม พ.ศ. 2560 ซึ่งออกอากาศต่อเนื่องจากกิ๊กดู๋ สงครามเพลงเงินล้านในสัปดาห์ที่แล้ว
ทั้งนี้รายการกิ๊กดู๋ สงครามเพลงเงาเสียงเคยเป็นช่วง "ประชันเงาเสียง" ในรายการ กิ๊กดู๋ สงครามเพลงเงินล้าน แต่ด้วยความนิยมของช่วงประชันเงาเสียงทำให้ทางผู้ผลิตตัดสินใจแยกออกมาผลิตเป็นรายการใหม่คือรายการกิ๊กดู๋ สงครามเพลงเงาเสียงโดยมี บัวผัน ทังโส มาเป็นต้นฉบับครั้งแรก
โดยในต้นปี พ.ศ. 2562 รายการกิ๊กดู๋ สงครามเพลงเงาเสียง ได้เตรียมย้ายไปออกอากาศทาง สถานีโทรทัศน์พีพีทีวี  และกลับมาควบรวมเป็นรายการเดียว ในชื่อ กิ๊กดู๋ สงครามเพลงเงินล้าน

**รูปแบบรายการ**
รูปแบบของรายการกิ๊กดู๋ สงครามเพลงเงาเสียงนั้นยังคงรูปแบบสมัยเป็นช่วง "ประชันเงาเสียง" ในรายการกิ๊กดู๋ สงครามเพลงเงินล้านเป็นส่วนใหญ่ แต่มีการปรับปรุงรูปแบบในบางจุดเช่น เพิ่มกรรมการจาก 5 คนเป็น 7 คนและได้เพิ่มกติกาใหม่คือหากผู้เข้าประกวดคนใดได้คะแนนต่ำกว่า 2 Like จากทั้งหมด 7 Like ก็ต้องโดนแป้ง 2 ครั้ง

**กติการูปแบบที่ 1 (15 - 22 สิงหาคม 2560)**
ต้นฉบับประจำสัปดาห์จะต้องเลือกแผ่นป้ายผู้สนับสนุน 16 แผ่นป้าย แบ่งเป็นฝั่ง A สีแดง 8 แผ่นป้าย และฝั่ง B สีน้ำเงิน 8 แผ่นป้าย เพื่อจับคู่ 4 ผู้เข้าแข่งขันในการแข่งขันในคู่ที่ 1 และคู่ที่ 2 โดยผู้เข้าแข่งขันที่ถูกเปิดป้ายออกมาทั้ง 2 ฝั่ง จะเริ่มเป็นการแข่งขันในคู่ที่ 1 ส่วนผู้เข้าแข่งขันที่เหลืออยู่อีก 2 คนจะถูกจับคู่เป็นการแข่งขันในคู่ที่ 2 ทันที
การตัดสินคู่ที่ 1 และคู่ที่ 2 จะมาจากกรรมการ 7 คน รวม 7 คะแนน หากผู้เข้าแข่งขันคนใดได้คะแนนน้อยกว่าผู้เข้าแข่งขันอีกฝั่งหนึ่ง ผู้เข้าแข่งขันคนนั้นจะโดนแป้งและตกรอบทันที (หากผู้เข้าคนใดได้ไลค์น้อยกว่า 2 คะแนนจาก 0 คะแนนจะต้องเลือก ลงโทษ)
ผู้ชนะจากการแข่งขันคู่ที่ 1 และคู่ที่ 2 จะเข้าสู่รอบตัดสินเพื่อเป็นแชมป์ประจำสัปดาห์ ซึ่งในรอบนี้การตัดสินจะมาจากต้นฉบับประจำสัปดาห์เพียงอย่างเดียว

**กติการูปแบบที่ 2 (29 สิงหาคม - 5 กันยายน 2560)**
การจับคู่ผู้เข้าแข่งขันยังคงเช่นเดียวกับกติกาในรูปแบบที่ 1 แต่มีการเปลี่ยนแปลงกรรมการจาก 7 คนเหลือ 5 คนเช่นเดิม
การตัดสินคู่ที่ 1 และคู่ที่ 2 จะมาจากกรรมการ 5 คน รวม 5 คะแนน หากผู้เข้าแข่งขันคนใดได้คะแนนน้อยกว่าผู้เข้าแข่งขันอีกฝั่งหนึ่ง ผู้เข้าแข่งขันคนนั้นจะโดนแป้งและตกรอบทันที (หากผู้เข้าคนใดได้ไลค์น้อยกว่า 2 คะแนนจาก 5 คะแนนจะต้องโดนแป้งถึง 2 ครั้ง)
ผู้ชนะจากการแข่งขันคู่ที่ 1 และคู่ที่ 2 จะเข้าสู่รอบตัดสินเพื่อเป็นแชมป์ประจำสัปดาห์ ซึ่งในรอบนี้การตัดสินจะมาจากต้นฉบับประจำสัปดาห์เพียงอย่างเดียว

**กติการูปแบบที่ 3 (12 กันยายน 2560 - 11 ธันวาคม 2561)**
ผู้เข้าแข่งขันที่ชนะจากการแข่งขันคู่แรกจะมีโอกาสได้ลุ้นเงินรางวัล 30,000 บาท จากการเป็นซูเปอร์แชมป์ที่ชนะในคู่ที่ 2 และรอบตัดสินต่อไป ส่วนผู้เข้าแข่งขันคู่อื่นหากเป็นแชมป์ประจำสัปดาห์จะได้รับเงินรางวัล 10,000 บาทเท่านั้น
เริ่มการแข่งขัน ต้นฉบับประจำสัปดาห์จะต้องเลือกแผ่นป้ายผู้สนับสนุน 16 แผ่นป้าย โดยแบ่งเป็นฝั่ง A สีแดง 8 แผ่นป้าย และฝั่ง B สีน้ำเงิน 8 แผ่นป้าย เพื่อเลือกผู้แข่งขัน 2 คนจาก 4 คนมาจับคู่เป็นการแข่งขันในคู่แรก ส่วนการแข่งขันคู่ที่ 2 ผู้ชนะจากคู่แรก จะมีสิทธิ์เลือกที่จะแข่งกับผู้เข้าแข่งขันที่เหลือ อีก 2 คนได้โดยไม่ต้องเปิดแผ่นป้าย และรอบตัดสินผู้ชนะจากรอบที่ 2 จะต้องแข่งขันกับผู้เข้าแข่งขันที่เหลืออยู่ทันที
การตัดสินต้นฉบับจะมีสิทธิ์ร่วมตัดสินการแข่งขันในคู่แรกและคู่ที่ 2 ด้วย (จากเดิมจะตัดสินในรอบชิงเท่านั้น) โดยต้นฉบับจะมี 2 Like (สามารถยกให้ได้ทั้ง A และ B ในกรณีที่ให้เสมอ) และกรรมการ 5 คนจะมีคนละ 1 Like หากผู้เข้าแข่งขันที่ได้คะแนน Like มากกว่าจะเป็นผู้ชนะในรอบนั้นและผู้แพ้จะต้องโดนแป้ง โดยผู้ที่ได้คะแนนต่ำกว่า 2 Like จะต้องโดนแป้ง 2 ครั้ง (ตั้งแต่ 19 กันยายน 2560 ผู้แพ้จะโดนแป้งเพียงครั้งเดียวเช่นเดิม)

**พิธีกรและกรรมการ**

**พิธีกร**
 เกียรติ กิจเจริญ- สัญญา คุณากร

**กรรมการหลัก**
 สุทธิพงษ์ วัฒนจัง- สมพล ปิยะพงศ์สิริ- ศิริพร อยู่ยอด- วีรศักดิ์ นิลกลัด- ศกุนตลา เทียนไพโรจน์
ในกรณีที่กรรมการหลักติดภารกิจไม่สามารถมาเป็นกรรมการได้ ทางรายการจะเชิญดารา-พิธีกรมาเป็นกรรมการรับเชิญแทน

**กรรมการรับเชิญ**
 สมจิตร จงจอหอ- ก้อง ห้วยไร่- ดรุณี สุทธิพิทักษ์- บอล เชิญยิ้ม- ชวลิต ศรีมั่นคงธรรม- จักรวาล เสาธงยุติธรรม- ดาว ขำมิน- ธนวัฒน์ ประสิทธิสมพร- เปรมสุดา สันติวัฒนา- อนุวัต เฟื่องทองแดง- นิภาภรณ์ ฐิติธนการ

**ต้นฉบับรับเชิญประจำสัปดาห์**
 เทปวันที่ 3 ตุลาคม 2560 เป็นเทปพิเศษรีรันเงาเสียง แจ๊ส สปุ๊กนิค ปาปิยอง กุ๊กกุ๊ก ที่เคยออกอากาศเมื่อวันที่ 29 สิงหาคม 2560 และออกอากาศแบบลดโทนสีลง- เทปวันที่ 10 ตุลาคม 2560 เป็นเทปพิเศษรีรันเงาเสียง แมน มณีวรรณ ที่เคยออกอากาศเมื่อวันที่ 22 สิงหาคม 2560 และออกอากาศแบบลดโทนสีลง- เทปวันที่ 17 และ 24 ตุลาคม 2560 เป็นรายการพิเศษ "กาลครั้งนั้นของฉันกับในหลวงรัชกาลที่ ๙" โดย สัญญา คุณากร รับหน้าที่เป็นพิธีกรเพียงผู้เดียวและออกอากาศแบบลดโทนสีลง- เทปวันที่ 5 ธันวาคม 2560 เงาเสียง ตูน บอดี้สแลม นำทีมโดย ดาว ขำมิน เป็นเทปพิเศษการกุศล ซึ่งเงินรางวัลสำหรับการแข่งขันครั้งนี้จะสมทบทุนเข้าโครงการ ก้าวคนละก้าว ของตูน บอดี้สแลม- เทปวันที่ 2 มกราคม 2561 เป็นเทปพิเศษรวมสุดยอดเทปเงาเสียงที่มีกระแสตอบรับสูงสุดแห่งปี ทั้งเทปเงาเสียง ตูน บอดี้สแลม และเทปเงาเสียง อูเปีย อีซิล- เทปวันที่ 9 มกราคม 2561 เป็นเทปพิเศษรับเทศกาลความสุขต้อนรับปีใหม่ ประเดิมด้วย 4 เงาเสียงกับ 4 ลูกดารา นำทีมโดย เบลล์ เลลาณี ลูกของแม่แก้ว อภิรดี ภวภูตานนท์ , เพลง กวิตา ลูกของแม่อ้อย กาญจนา จินดาวัฒน์ , โบ้ท ภูวรักษ์ ลูก บาส สมรักษ์ คำสิงห์ และ อุ้มบุญ มงคลชัย ลูกของป๋าต๊อกและแม่อั๋น ชุลีพร- เทปวันที่ 16 มกราคม 2561 เป็นเทปพิเศษรับเทศกาลความสุขต้อนรับปีใหม่ ประเดิมด้วย 4 เงาเสียงกับ 4 ดารา นำทีมโดย เจมส์ เรืองศักดิ์ , อรชร เชิญยิ้ม , พิ้งกี้ สาวิกา , ชูษี เชิญยิ้ม- เทปวันที่ 23 มกราคม 2561 เป็นเทปพิเศษรับเทศกาลความสุขต้อนรับปีใหม่ ประเดิมด้วย 4 เงาเสียงกับ 4 ดารา นำทีมโดย บุ๋ม ปนัดดา , ธันวา ราศีธนู , อี๊ด โปงลางสะออน , แจ๊ค แฟนฉัน- เทปวันที่ 30 มกราคม 2561 เป็นเทปพิเศษค้นหาแชมป์สุดยอดแชมป์เงาเสียง- เทปวันที่ 10 และ 17 กรกฎาคม 2561 เป็นเทปพิเศษแมตช์หยุดโลก ซึ่งเป็นการแข่งขันของเหล่าคณะกรรมการในรายการ นำทีมโดย ศกุนตลา เทียนไพโรจน์ , สุทธิพงษ์ วัฒนจัง , สมพล ปิยะพงศ์สิริ , ศิริพร อยู่ยอด , สมจิตร จงจอหอ , อนุวัต เฟื่องทองแดง , เปรมสุดา สันติวัฒนา พร้อมด้วยกรรมการพิเศษ วีรศักดิ์ นิลกลัด , ดรุณี สุทธิพิทักษ์ , ศรัณยู วินัยพานิช , นิภาภรณ์ ฐิติธนการ , ก้อง ห้วยไร่- เทปวันที่ 4 ธันวาคม 2561 เป็นต้นไป เป็นเทปแรกที่จะออกอากาศผ่านทาง ไลน์ทีวี เท่านั้น และเป็นเทปแรกที่สิ้นสุดการออกอากาศทางหน้าจอ ช่อง 7 สี
*เทปวันที่ 18 ธันวาคม 2561 เป็นเทปพิเศษรีรันเงาเสียง หนุ่ม กะลา ที่เคยออกอากาศเมื่อวันที่ 6 มีนาคม 2561 ทางเฟซบุ๊ก กิ๊กดู๋
*เทปวันที่ 25 ธันวาคม 2561 เป็นเทปพิเศษรีรันเงาเสียง นิตยา บุญสูงเนิน และ The Toys ที่เคยออกอากาศเมื่อวันที่ 10 เมษายน 2561 ทางเฟซบุ๊ก กิ๊กดู๋

**ระยะเวลาออกอากาศ**

**การตอบรับ**

**อ้างอิง**

**แหล่งข้อมูลอื่น**
 kikduu
หมวดหมู่:รายการประกวดร้องเพลง
หมวดหมู่:เกมโชว์ไทย
หมวดหมู่:รายการโทรทัศน์ช่อง 7 เอชดี
หมวดหมู่:ภาคแยกของรายการโทรทัศน์ไทย
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2560
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2561